Rikunarita-ORG/Wikinium huggingface dataset:
# Adam's Rib

*Za ostale upotrebe, pogledajte Adam's Rib (razvrstavanje).*

| Adam's Rib |
| --- |
| Spencer Tracy i Katherine Hepburn u sceni filma |
| Režija | George Cukor |
| Producent | Lawrence Weingarten |
| Scenario | Ruth Gordon Garson Kanin |
| Uloge | Spencer Tracy Katharine Hepburn |
| Muzika | Miklós Rózsa Cole Porter |
| Fotografija | George J. Folsey |
| Montaža | George Boemler |
| Distribucija | Metro-Goldwyn-Mayer |
| Premijera | 18. novembra 1949 (1949-11-18) |
| Trajanje | 101 min. |
| Zemlja |  Sjedinjene Države |
| Jezik | engleski |
| Budžet | 1,728.000 $ |
| Bruto prihod | 3,947.000 $ |

Adam's Rib (srpskohrvatski: *Adamovo rebro*) je američka crno-bijela filmska komedija snimljena 1949. u režiji Georgea Cukora. Protagonisti, čije likove tumače Spencer Tracy i Katharine Hepburn su Adam i Amanda Bonner, bračni par advokata, koji se prilikom suđenja supruzi (čiji lik tumači Judy Holliday) koja je u nastupu ljubomore pištoljem ranila muža nađu na suprotnim stranama - Adam kao zastupnik optužbe, a Amanda kao zastupnik obrane. Radnja prikazuje kako njihov profesionalni sukob u sudnici počinje uticati na njihov bračni život.

Scenario su napisali Garson Kanin i Ruth Gordon, koji su, poput protagonista, i sami bili bračni par, a koji su inspiraciju pronašli u Williamu i Dorothy Whitney, stvarnom bračnom paru advokata koji su se na kraju vjenčali za svoje klijente iz parnice. Projekt je ispočetka bio zamišljen za Tracyja i Hepburn, koji su dotada već bili izgradili reputaciju jednog od najuspješnijih hollywoodskih tandema. Film je doživio veliki komercijalni uspjeh, a danas se smatra jednim od najboljih romantičnih komedija u Hollywoodu 1940-ih, odnosno najpoznatijim od svih filmova Tracy i Hepburn.

Godine 1973. je po njegovim motivima snimljen kratkotrajni televizijski sitkom.

## Uloge

* Spencer Tracy ... Adam Bonner
* Katharine Hepburn ... Amanda Bonner
* Judy Holliday ... Doris Attinger
* Tom Ewell ... Warren Attinger
* David Wayne ... Kip Lurie
* Jean Hagen ... Beryl Caighn
* Hope Emerson ... Olympia La Pere
* Eve March ... Grace
* Clarence Kolb ... Sudac Reiser
* Emerson Treacy ... Jules Frikke
* Polly Moran ... Mrs. McGrath
* Will Wright ... Sudac Marcasson
* Elizabeth Flournoy ... Dr. Margaret Brodeigh

## Izvori

## Vanjske veze

* *Adam's Rib* na sajtu IMDb
* *Adam's Rib* na Rotten Tomatoes-u (`en`)
# Kenneth MacKenna

| Kenneth MacKenna |
| --- |
| glumac, režiser |
| Kenneth MacKenna i J. Farrell MacDonald u filmu *Men Without Women* (1930) |
| Biografske informacije |
| Rođenje | Leo Mielziner, Jr. (1899-augusta-19)19. augusta 1899. Canterbury, New Hampshire, SAD |
| Smrt | 15. januara 1962. (dob: 62) Glendale, Kalifornija, SAD |
| Supružnik | Kay Francis (1931–1933) (razvod) Mary Philips (1938–1962) (njegova smrt) |
| Profesionalne informacije |
| Zanimanje | glumac, režiser |

**Kenneth MacKenna** (19. august 1899 - 15. januar 1962) bio je američki glumac i režiser. Rodio se kao Leo Mielziner, Jr. u jevrejskoj porodici, kao unuk uglednom reformskog rabina Mosesa Mielzinera, ali je umjetničko ime kasnije preuzeo od majke Elle MacKenna koja je bila irska katolkinja. Vrhunac karijere je imao 1930-ih, kada je u Hollywoodu glumio i režirao za Fox Film Corporation.

Bio je u kratkom braku sa glumicom Kay Francis, a potom sa Mary Philips, sa kojom će biti do smrti.

## Filmografija (glumac)

* 1925 *Miss Bluebeard* ... Bob Hawley
* 1925 *A Kiss in the Dark* ... Johnny King
* 1926 *The American Venus* ... Horace Niles
* 1927 *The Lunatic at Large* ... William Carroll & Henry Carroll
* 1929 *Pleasure Crazed* ... Kap. Anthony Dean
* 1929 *South Sea Rose* ... Dr. Tom Winston
* 1930 *Sin Takes a Holiday* ... Gaylord Stanton
* 1930 *Forever Yours* (nedovršeni film za Mary Pickford)
* 1930 *Men Without Women* ... Glavni torpedni oficir Burke
* 1930 *Crazy That Way* ... Jack Gardner
* 1930 *Temple Tower* ... Bulldog Drummond
* 1930 *The Three Sisters* ... Count d'Amati
* 1930 *The Virtuous Sin* ... Por. Victor Sablin
* 1932 *Those We Love* ... Freddie Williston
* 1933 *Sensation Hunters* ... Jimmy Crosby
* 1961 *Judgment at Nuremberg* ... Sudac Kenneth Norris
* 1962 *13 West Street* ... Paul Logan

## Filmografija (režiser)

* 1931 *Always Goodbye* Fox Film Corp.
* 1931 *The Spider* Fox Film Corp.
* 1931 *Good Sport* Fox Film Corp.
* 1932 *Careless Lady* Fox Film Corp.
* 1933 *Walls of Gold* Fox Film Corp.
* 1934 *Sleepers East* Fox Film Corp.

|}

## Literatura

* Mary C. Henderson, *Mielziner: Master of Modern Stage Design* (2001)

## Vanjske veze

* Mielziner Family Papers collection
* Kenneth MacKenna na sajtu IMDb
* Kenneth MacKenna na Internet Broadway Database (`en`)
* photo gallery of Kenneth MacKenna Arhivirano 2012-10-14 na Wayback Machine-u NY Public Library, Billy Rose Collection
# Evelyn Preer

| Evelyn Preer |
| --- |
| glumica, pjevačica |
| Biografske informacije |
| Rođenje | Evelyn Jarvis (1896-jula-16)16. jula 1896. Vicksburg, SAD |
| Smrt | 27. novembra 1932. (dob: 36) Los Angeles, SAD |
| Supružnik | Edward Thompson (1924–1932) (njena smrt) |
| Profesionalne informacije |
| Zanimanje | glumica, pjevačica |
| Opus |
| Djelatni period | 1919–1932 |

**Evelyn Preer** (rođena kao *Evelyn Jarvis*; 16. jul 1896 - 27. novembar 1932) bila je američka pjevačica i glumica, koja se često navodi kao prva afroamerička filmska zvijezda. Rođena u Vicksburgu i školovana u Chicagu, karijeru je započela u vodviljima, odnosno minstrel predstavama za crnačku publiku, prije nego što je dobila nekoliko uloga na Broadwayu. Godine 1919. je otpočela suradnju sa afroameričkim filmskim pionirom Oscarom Micheauxom te nastupila u njegovim ranim filmovima. Poslije je nastupala u kazalištu, gdje je upoznala supruga Edwarda Thompsona. Na karijeru joj značajno uticalo njeno rasno miješano porijeklo, odnosno put koja je bila previše svijetla za stereotipne uloge crnkinja; Preer je, međutim, odbijala savjete svojih kolega da se lažno izdaje za bjelkinju. Jedna od njenih posljednjih uloga je bio lik prostitutke u filmu Blonde Venus. Umrla je od komplikacija nakon poroda, nedugo nakon što je rodila svoje jedino dijete - kćer Edeve.

## Filmografija

* *The Homesteader* (1919)
* *Within Our Gates* (1920)
* *The Brute* (1920)
* *The Gunsaulus Mystery* (1921)
* *Deceit* (1923)
* *Birthright* (1924)
* *The Devil's Disciple* (1926)
* *The Conjure Woman* (1926)
* *The Spider's Web* (1926)
* *The Wedding March* (1928) uncredited
* *The Framing of the Shrew* (1928)
* *Melancholy Dame* (1928)
* *Oft in the Silly Night* (1928)
* *Georgia Rose* (1930)
* *Ladies of the Big House* (1931)
* *Blonde Venus* (1932)

## Literatura

* Bowser, Pearl. *Oscar Micheaux, His Silent Films and His Circle: African-American Filmmaking and Race Cinema of the Silent Era,* Bloomington, Indiana.: Indiana University Press, 2001, pp. 19–33
* Cripps, Thomas. *Slow Fade to Black: The Negro in American Film, 1900-1942,* New York, New York: Oxford University Press, 1977, pp. 324–25.

## Reference

## Vanjske veze

* Evelyn Preer na sajtu IMDb
* Evelyn Preer na Internet Broadway Database (`en`)
* Evelyn Preer- Our First Lady of the Silver Screen
* Evelyn Preer na Find a Grave
* Silent Era People
* The African American Registry Arhivirano 2008-12-18 na Wayback Machine-u
# Morning Glory (film, 1933)

| Morning Glory |
| --- |
| kino-poster |
| Režija | Lowell Sherman |
| Producent | Pandro S. Berman |
| Scenario | Howard J. Green Zoe Akins (drama) |
| Uloge | Katharine Hepburn Douglas Fairbanks Jr. Adolphe Menjou |
| Muzika | Max Steiner |
| Fotografija | Bert Glennon |
| Montaža | William Hamilton |
| Studio | RKO Radio Pictures |
| Premijera | 18. augusta 1933 (1933-08-18) |
| Zemlja |  Sjedinjene Države |
| Jezik | engleski |

Morning Glory (naslov preveden kao Ladolež) je američki dramski film snimljen 1933. godine u režiji Lauela Šermana sa Ketrin Hepbern u glavnoj ulozi. Ovo je film o nepoznatoj pozorišnoj glumici, koja se bori da postane velika zvezda Brodveja. Hepbernova je za svoje izvođenje bila nagrađena Oskarom za najbolju glavnu glumicu.

## Uloge

| Glumac
 | Uloga
 |
| --- | --- |
| Ketrin Hepbern | Iv Lavlejs
 |
| Daglas Ferbanks Džunior | Džozef Šeridan
 |
| Adolfi Menžu | Luj
 |
| Meri Dankan | Rita Vernon
 |
| Don Alvarado | Pepi
 |

## Reference

## Vanjske veze

* *Morning Glory* na sajtu IMDb
* *Morning Glory* na filmskoj bazi podataka TCM
# These Three

| These Three |
| --- |
| originalni poster |
| Režija | William Wyler |
| Producent | Samuel Goldwyn |
| Scenario | Lillian Hellman |
| Predložak | *The Children's Hour*; autor: Lillian Hellman |
| Uloge | Miriam Hopkins Merle Oberon Joel McCrea Bonita Granville |
| Muzika | Alfred Newman |
| Fotografija | Gregg Toland |
| Montaža | Daniel Mandell |
| Studio | Samuel Goldwyn Productions |
| Distribucija | United Artists |
| Premijera | 18. marta 1936 (1936-03-18) |
| Trajanje | 93 min. |
| Zemlja |  Sjedinjene Države |
| Jezik | engleski |

These Three (srpskohrvatski: *Ovo troje*) je američki crno-bijeli igrani film snimljen 1936. u režiji Williama Wylera. Predstavlja adaptaciju drame *The Children's Hour* Lillian Hellman, pri čemu je izmijenjen ključni motiv zapleta, kako bi ga se uskladilo sa tadašnjim strogim hollywoodskim cenzorskim Kodeksom. Protagonistice filma, koje tumače Merle Oberon i Miriam Hopkins su Karen Wright i Martha Dobie, dvije najbolje prijateljice koje vode internat za djevojčice te koje postanu predmetom zlobnih glasina koje je fabricirala osvetoljubiva učenica (čiji lik tumači Bonita Granville). Ona Marthu optužuje da je iza Kareninih leđa imala ljubavnu vezu sa Kareninim zaručnikom, lokalnim ljekarom Joeom Cardinom (čiji lik tumači Joel McCrea), a zbog čega nastaje skandal i sve troje ostaju bez novaca i karijera.

Film je producirao Samuel Goldwyn, koji je prilikom adaptacije, a što je za tadašnji Hollywood bila rijetkost, očuvao gotovo cjelokupni tekst predloška; motiv lezbijstva iz predstave se, međutim, tada nije mogao prikazati, te je ubačen lik Joea Cardina i tako stvoren heteroseksualni ljubavni trokut. Usprkos tih intervencija, Hellman je bila zadovoljna filmom, držeći da su glavni motiv njene predstave glasine i način na koji uništavaju živote, a ne odnos društva prema lezbijstvu. Film je postigao uspjeh, a Wyler, koji je dotada bio specijalist za B filmove, je unaprijeđen među režisere "ozbiljnih" filmova. Godine 1961. je snimio još jednu adaptaciju, pod naslovom *The Children's Hour*, koja je bila daleko vjernija predlošku i koristila motiv lezbijstva.

## Uloge

* Merle Oberon ..... Karen Wright
* Miriam Hopkins ..... Martha Dobie
* Joel McCrea ..... Joe Cardin
* Alma Kruger ..... Amelia Tilford
* Bonita Granville ..... Mary Tilford
* Marcia Mae Jones ..... Rosalie Wells
* Catherine Doucet ..... Lily Mortar
* Margaret Hamilton ..... Agatha

## Vanjske veze

* *These Three* na sajtu IMDb
* *These Three* on Lux Radio Theater: December 6, 1937.
# Silk Stockings

| *Silk Stockings* |
| --- |
| plakat za originalnu brodvejsku verziju iz 1955. godine na kojoj se nalaze Hildegard Knef i Don Ameche |
| Opće informacije |
| Muzika | Cole Porter |
| Libreto | Cole Porter |
| Informacije o premijeri |
| Premijera | 24. februara 1955. Imperial Theatre, Broadway, New York, SAD |
| Adaptacije |
| film iz 1957. godine |

Silk Stockings (srpskohrvatski: *Svilene čarape*) je mjuzikl za koji je muziku i stihove napisao američki kompozitor Cole Porter, a dijaloge George S. Kaufman, Laeuneen MacGrath i Abe Burrows, te koji je premijerno prikazan na Broadwayu 1955. godine, poznat, između ostalog kao posljednje Porterovo djelo napisano za teatar.

Predstavlja adaptaciju klasične hollywoodske komedije *Ninotchka* iz 1939. godine. Protagonistica je Nina Jaščenko, sovjetska službenica poslana u Pariz kako bi "dovela u red" trojicu izaslanika koji su zapostavili svoje dužnosti opijeni čarima kapitalizma; radnja prikazuje kako i sama podliježe čarima Zapada, pogotovo kada se zaljubi u teatarskog agenta Stevena Canfielda. *Silk Stockings* je predstavljao jednu od dotada najskupljih brodvejskih produkcija, a za glavnu ulogu je angažirana njemačka glumica i pjevačica Hildegard Knef. Usprkos svega, producentima je donio profit, ali manje zbog ulaznica, a više zbog niza dopadljivih muzičkih brojeva koji su postali veliki hitovi.

Godine 1957. je snimljena istoimena filmska verzija.

## Reference

## Vanjske veze

* *Silk Stockings* na Internet Broadway Database

Šablon:Cole Porter
Šablon:Abe Burrows
# You Can't Take It with You (film)

| You Can't Take It with You |
| --- |
| Jean Arthur u sceni filma |
| Režija | Frank Capra |
| Producent | Frank Capra |
| Scenario | Robert Riskin |
| Predložak | *You Can't Take It With You* (drama); autor: George Kaufman i Moss Hart |
| Uloge | * Jean Arthur
* Lionel Barrymore
* James Stewart
* Edward Arnold
 |
| Muzika | Dimitri Tiomkin |
| Fotografija | Joseph Walker |
| Montaža | Gene Havlick |
| Studio | Columbia Pictures |
| Distribucija | Columbia Pictures |
| Premijera | 23. augusta 1938 (1938-08-23) |
| Trajanje | 126 min. |
| Zemlja |  Sjedinjene Države |
| Jezik | engleski |
| Budžet | 1,644.736 US$ (proc.) |
| Bruto prihod | * 2,137.575 US$(SAD)
* 5,295.526 US$(vanjska tržišta)
 |

You Can't Take It with You (u bivšoj Jugoslaviji distribuiran pod naslovom U grob ništa ne nosiš) je američka crno-bijela filmska komedija snimljena 1938. u režiji Franka Capre. Temelji se na istoimenoj kazališnoj predstavi Georgea S. Kaufmana i Mossa Harta. Protagonist, koga tumači James Stewart je mladić iz porodice bogatih snobova koji se zaljubi u sekretaricu Alice Brady (čiji lik tumači Jean Arthur, čiju porodicu čine "šašavi" ekscentrici. Radnja prikazuje kako protagonist polagano prihvaća svoju tazbinu kao "normalnu" u odnosu na "šašavi" svijet. *You Can't Take It with You* je predstavljala trijumf kako za studio Columbia Pictures, koji je ostvario veliku gledanost i profit na kino-blagajnama, tako i za Capru koji se ovjenčao svojim trećim Oscarom za najbolju režiju, a kao producent i Oscarom za najbolji film.

## Uloge

* Jean Arthur ... Alice Sycamore
* Lionel Barrymore ... Grandpa Martin Vanderhof
* James Stewart ... Tony Kirby
* Edward Arnold ... Anthony P. Kirby
* Mischa Auer ... Boris Kolenkhov
* Ann Miller ... Essie Carmichael
* Spring Byington ... Penny Sycamore
* Samuel S. Hinds ... Paul Sycamore
* Donald Meek ... Poppins
* H. B. Warner ... Ramsey
* Halliwell Hobbes ... DePinna
* Dub Taylor ... Ed Carmichael
* Mary Forbes ... Mrs. Anthony P. Kirby
* Lillian Yarbo ... Rheba
* Eddie Anderson ... Donald
* Charles Lane ... Wilbur G. Henderson, agent IRS
* Harry Davenport ... sudac noćnog suda
* Ian Wolfe ... sekretar A.P. Kirbyja (van špice)
* Ward Bond ... detektiv (van špice)
* Arthur Murray ... nenavedena uloga van špice

## Reference

* Hart, Moss; Kaufman, George S. (1936). *You Can't Take It with You* (Archival manuscript izd.). New York: Moss Hart and George S. Kaufman. OCLC 44091928.

## Vanjske veze

* *You Can't Take It with You* na sajtu IMDb
* *You Can't Take It with You* na Internet Broadway Database
* *You Can't Take It with You* na filmskoj bazi podataka TCM
* *You Can't Take It with You* na Rotten Tomatoes-u (`en`)
* *You Can't Take It With You* on Lux Radio Theater: October 2, 1939
# Maurine Dallas Watkins

**Maurine Dallas Watkins** (27. jul 1896 – 10. august 1969) bila je američka novinarka i književnica, najpoznatija kao autor drame *Chicago* po kojoj su napravljene brojne filmske adaptacije i popularni mjuzikl.

Karijeru je započela kao reporter *Chicago Tribunea* za koga je 1924. pratila senzacionalna suđenja dvjema ženama optuženima za ubistvo - Beulah Annan i Belve Gaertner. Njena iskustva je potakla da na temelju njih stvori likove Roxie Hart i Velme Kelly koje je iskoristila u drami *Chicago* premijerno izvedenoj 1926. godine. Ona je postigla veliki uspjeh, a Watkins je nakon toga otišla u Hollywood pisati scenarije. Posljednje godine života je provela lica nagrđenog rakom, a kao preporođena kršćanka je sve do smrti odbijala prodati autorska prava za adaptacije *Chicaga* smatrajući da će time poticati "nemoral".

## Filmografija

* *Chicago* (1927) (originalna drama)
* *Up the River* (1930)
* *Doctors' Wives* (1931)
* *Play-Girl* (1932)
* *The Strange Love of Molly Louvain* (1932) (drama *Tinsel Girl*)
* *No Man of Her Own* (1932)
* *Child of Manhattan* (1933)
* *Hello Sister* (1933) (van špice)
* *The Story of Temple Drake* (1933) (van špice)
* *Professional Sweetheart* (1933)
* *Search for Beauty* (1934)
* *Strictly Dynamite* (1934) (sinopsis)
* *A Wicked Woman* (1934) (dijalog)
* *Libeled Lady* (1936)
* *Up the River* (1938) (sinopsis)
* *I Love You Again* (1940) (sinopsis)
* *Roxie Hart* (1942)
* *Easy to Wed* (1946)
* *Chicago* (2002) (sinopsis)

## Literatura

* Thomas H. Pauly (Ed.): *Chicago: With the Chicago Tribune Articles that Inspired It.* Southern Illinois University 1997. ISBN 0-8093-2129-7, ISBN 978-0-8093-2129-2

## Vanjske veze

* Judith Ann Schiff, "How Yale begat *Chicago* Arhivirano 2012-11-14 na Wayback Machine-u," *Yale Alumni Magazine*, May/June 2012.
# Anne Shirley (glumica)

| Anne Shirley |
| --- |
| glumica |
| u foršpanu za film *Vigil in the Night* (1940) |
| Biografske informacije |
| Rođenje | Dawn Evelyeen Paris (1918-aprila-17)17. aprila 1918. New York, SAD |
| Smrt | 4. jula 1993. (dob: 75) Los Angeles, SAD |
| Supružnik | John Payne (1937–1943) (razvod) 1 dijete Adrian Scott (1945–1948) (razvod) Charles Lederer (1949–1976) (njegova smrt) 1 dijete |
| Profesionalne informacije |
| Zanimanje | glumica |
| Opus |
| Djelatni period | 1922–1944 |

**Dawn Evelyeen Paris** (17. april 1918 – 4. jul 1993), poznata kao **Anne Shirley**, bila je američka filmska glumica. Karijeru je započela kao dijete-glumac pod imenom **Dawn O'Day**, da bi nakon uloge Anne Shirley u filmu *Anne of Green Gables* preuzela njeno ime. Poslije toga je imala dosta uspjeha u sporednim ulogama, dobivši nominaciju za Oscar za najbolju sporednu glumicu u filmu *Stella Dallas*. Godine 1944. se povukla iz svijeta glume, i nastavila živiti u Los Angelesu do smrti.

## Reference

## Vanjske veze

* Anne Shirley na sajtu IMDb
* Anne Shirley na Find a Grave
* Anne Shirley at Virtual History
* Anne of Green Gables Centenary - This site includes information about the centenary anniversary of Lucy Maud Montgomery’s Anne of Green Gables.
# Babes in Arms (film)

| Babes in Arms |
| --- |
| Rooney i Garland u sceni filma |
| Režija | Busby Berkeley |
| Scenario | Jack McGowan Kay Van Riper Annalee Whitmore |
| Predložak | *Babes in Arms*; autor: Richard Rodgers i Lorenz Hart |
| Uloge | Mickey Rooney Judy Garland |
| Distribucija | Metro-Goldwyn-Mayer |
| Premijera | 13. oktobra 1939 (1939-10-13) |
| Trajanje | 93 min. |
| Zemlja |  Sjedinjene Države |
| Jezik | engleski |

Babes in Arms (srpskohrvatski: *Djeca pod oružjem*) je američki crno-bijeli filmski mjuzikl snimljen 1939. u režiji Busbyja Berkeleya. Predstavlja adaptaciju istoimenog brodvejskog mjuzikla Rodgersa i Harta. Protagonisti, koje tumače Mickey Rooney i Judy Garland, su dvoje adolescenata, djece nezaposlenih vodviljskih zabavljača, koje zbog siromaštva i navodne delikvencije vlasti nastoje poslati na "radnu farmu". Zaplet prikazuje kako njih dvoje to nastoje spriječiti organiziranjem spektakularne priredbe. Scenario je u mnogo čemu izmijenio brojne detalje originalnog mjuzikla, prije svega one političke prirode, a izbačen je i veliki dio originalnih pjesama, te zamijenjen novima, od kojih je najpoznatija Good Morning (kasnije korištena u *Singin' in the Rain*). Završni dio filma je, pak, uključio segment u kome se na satirički način prikazuje administracija tadašnjeg američkog predsjednika Roosevelta (kasnije isječen nakon ulaska SAD u drugi svjetski rat). Usprkos toga, *Babes in Arms* je postigao veliki uspjeh, i smatra se jednim od najboljih djela Berkeleyeve filmografije, kao i tandema Rooney-Garland.

## Vanjske veze

* *Babes in Arms* na sajtu IMDb
* *Babes in Arms* na filmskoj bazi podataka TCM
* *Babes in Arms* na Rotten Tomatoes-u (`en`)
* *Babes in Arms* on Screen Guild Theater: November 9, 1941